
רוניח אדלר 


גייל וולינגטון, מנהלת פיתוח תוכנה בקומודור 
ואחראית על שיווקו מעבר לתחומי ארה"ב, 
ביקרה בישראל באחרונה, לצורך הצגת המחשב 
החדש של קומודור ה'אמיגה'. 

השוק האמריקאי קיבל את פני ה'אמיגה' בכיסוי 
עיתונאי נרחב. ההכרזה שהתקיימה בלינקולן- 
סנטר, לפני כ-10 חודשים, משכה כמות עיתו- 
נאים מעבר למצופה. בזכות האנימציה ומערכת 
הקול של ה'אמיגה' זכינו גם אנו, העיתונאים 
המקומיים לחוויה אסטטית מהנה. 

קומודר שנועדה. במיוחד בזכות הקומודור 64 
והצליחה הרבה פחות עם תואם ה26.107 ועם 
העסקי ה-128, הציגה כעת משהו מתקדם כמו 
ה'אמיגה'. ישראל היא המדינה ה-12 במספר בה 
הוכרז וישווק מחשב זה. 


"האמיגה מתאים לעבודה בשווקים רבים, ודוקא 
עובדה :זאת מעוררת את הקושי שבשיווקו", 
אומרת גייל וולינגטון. "אנשי מקצוע יכולים 
להבחין מהר ביכולתו ובאפשרויותיו, אבל 
באשר לשאר הלקוחות, קשה להעמידם, בפרק 


תוכנה בקומודור בביקור בישראל 


הזמן הקצר של ההדגמה, על היכולת הטמונה 
במחשב ומאפשרת את התוצאות הויזואליות 
הנגלות לעיניהם. 

אי-לכך, למרות שכ-1400 בתי תוכנה עוסקים 
בארה'ב בפיתוח תוכנות לאמיגה, הרי שהשוק 
הוא דווקא שוק הביתיים, וכהגדרתה של גייל 
וולינגטון, ''המשוגעים לדבר המוכנים להוציא 
ממון על תענוגות טכנולוגיים. בארה'יב זהו 
בהחלט שוק בהיקף מספק. עם זאת, לאחר 
ההתנפלות הראשונית, יצאה קומודור במבצע: 
עם כל מחשב סופק חינם מוניטור, מה שהוריד 
את המחיר ועזר בשיווק." 

הבעיה מחוץ לארה''ב תהיה כצפוי - תוכנות. 
0 בתי תוכנה פועלים כבר עבור האמיגה 
מחוץ לארה''ב, מתוכם 10 בישראל. לדברי גייל 
וולינגטון "אני צופה כי ב-86' מרבית התוכנה 
תבוא דווקא מבתי תוכנה מחוץ לארה''ב, ואנו 
מתכוננים לעזור להם בהפצה." מה שכנראה 
עשוי להציל את המצב מבחינה זו, היא דווקא 
קופסת התאימות ליבמ. קופסא זו כוללת בעצם 
את ה206.10-7 - התואם של"קומודור, שיאפשר 
מעבר למערכת ההפעלה.05כ והפעלת כל 
תוכניות היבמ פי.סי. גם על ה'אמיגה'. החיסרון 





היחידי הוא שלמרות שניתן להמשיך ולהשתמש 
בחלונות, הרי שעקב מגבלת ה-5סק, רק חלון 
אחד יהיה פעיל, ובלתי אפשר יהיה להשתמש 
בתכונת ריבוי המשימות של המחשב. 

גייל וולינגטון מספרת כי לאחר ההכרזה בבית 
האופרה בפרנקפורט, במרץ האחרון, נמכרו 
בגרמניה 3000 מחשבים ומספר דומה באוסטר- 
ליה. 


באפריל אף לקחה חלק בתצוגה (צ6ס,סאדמוא 
שנערכה במוסקבה יחד עם המפיץ המקומי. 
מפיץ זה מכר עד כה את הקומודור 64 וה-128, 
ואילו עתה יפיץ גם את האמיגה. גייל וולינגטון 
אינה מצליחה להיזכר במספרים אולם לדבריה 
,לקומודור 64 יש רשיון הפצה כללי בברית- 
המועצות, אולם להפצת ה-128 והאמיגה יש 
צורך ברשיון נפרד לכל מחשב. "לאמיגה עדיין 
לא קיבלנו הזמנות, אולם מכיוון שההזמנות 
עוברות דרך הממשלה אנו צופים כי הדבר יקח 
זמן". 


כך ניתן להסיק כי בקשר עם ברית-המועצות אין 
שיקול מסחרי טהור גרידא, אלא פועלים גם 
אלמנטים נוספים. 


גייל וולינגטון בהכשרתה, היא בוגרת 
אוניברסיטת בוסטון, מהנדסת מיכנית שעסקה 
בכתיבת מאמרים טכניים. אל עולם המחשבים 
הגיעה בהיותה משתמשת, וכך החלה לעסוק 
בכתיבת ספרי הדרכה. שבע שנים שהתה באנג- 
ליה ועבדה עבור קומודור כמנהלת בית-התוכנה 
ואחראית להכנה והפצה של התוכנה. לאחר מכן 
עברה למטה קומודור בארה'ב, ואילו עתה 
בתוקף היותה אחראית לפיתוח התוכנה מחוץ 
לארה''ב היא מבלה את רוב זמנה בלונדון. 
למראה האישה המטופחת למדי הנראית בגיל 
העמידה אי אפשר היה להמנע מלשאול שאלות 
הנוגעות להיותה אשה בתפקיד מפתח. 

גייל וולינגטון גרושה כבר 3 פעמים: לדבריה 
"'מכיוון שאיני יודעת לבחור את הבעל המת- 
אים''. ששה לענות על שאלות בכיוון זה. כיום, 
כששני ילדיה כבר עברו את גיל ה-20, קל לה, 
לדבריה לתפקד בצורה מלאה כפי שדורש התפ- 
קיד. עם זאת, היא סבורה, כי "אישה צריכה 
לצפות לקונפליקטים הנגרמים בעקבות כפל 
אחריות, הן בבית והן בעבודה. לדעתי יש 
תקופות בהן האחריות כלפי הילדים דורשת 
שינוי בסדר העדיפויות ואישה צריכה להיות 
מוכנה לכך. צריך לקחת בחשבון שמדובר רק 
בנסיגה זמנית, ואין כל מניעה לכך שאותה אישה 
תחזור לקריירה. על-פי נסיוני האישי - הדבר 
בהחלט יתכן''. 

על השאלה 'מדוע אין פוגשים כמעט נשים 
בשטח בעמדה דומה לשלה" היא סבורה, כי 
"*באמת חבל שזהו המצב. דוקא בשטח הטכנולו- 
גי- תעשייתי יש לנשים סיכוי טוב להגיע לעמדה 
בכירה, כמו בכל שטח הגדל ומתפתח במהירות. 
זאת מכיון שיש צורך באנשים טובים, ואין 
מספיק זמן על מנת לעצור ולבדוק האם האדם 
הטוב הוא גבר או אשה. לדעתי, נשים אינן 
מנצלות זאת - אלא נסוגות. יותר מדי מהן 
סבורות כי ההזדמנויות תגענה אליהן - במקום 
שהן תפעלנה על מנת לקדם את עצמן". 
כאשה, היא נתקלת גם בבעיות נוספות, עקב 
נסיעותיה הרבות לצרכי עבודתה. מה שמטריד 
את גייל, היא לאו דוקא ה'רמת-הגבה הקטנהי, 
כאשר היא נכנסת למסעדות לבדה - אלא דוקא 
אותם מלונות בערים גדולות עם כניסה חשוכה 
ואור בלתי מספיק מעל מראות קטנות. 
'"כיצד אפשר להתאפר כך'? היא שואלת. "אולם 
יש, כמובן, גם מלונות אחרים עם חדרים נשיים 
יותר ושרותים מיוחדים לנשים. אחרי הכל, 
העולם מסתגל לנשים, גם במחלקות אנשי 
העסקים. בישראל השתכנה גייל וולינגטון 
ב'הילטון' ת"א, והיא בהחלט הביעה שביעות 
רצון ממנו. 

